kardosdrur/scandi-wiki huggingface dataset:
Mixed zone

Mixed zone (den blandede zone) er et område på et stadion eller sportsarena hvor journalister og atleter kan mødes direkte efter en kamp eller begivenhed, for at stille spørgsmål og give korte interviews. Ofte er spillere og atleter tvunget til at gå igennem området.

Eksterne henvisninger 
 Mixed zone, Berlingske, 20. juni 2004
 Mixed zone  på Camp Nou

Sportsjournalistik
Sport
Journalistik
Alexander Sørloth

Alexander Sørloth (født den 5. december 1995) er en norsk fodboldspiller, der spiller som angriber for den spanske La Liga-klub Real Sociedad, udlejet fra RB Leipzig og på det norske landshold.

Karriere

FC Midtjylland 
I sommeren 2017 hentede FC Midtjylland Sørloth til klubben fra FC Groningen for en relativ beskeden pris. Han formåede i løbet af efteråret 2017 at score femten mål og assistere ni gange fordelt over seksogtyve kampe i de forskellige turneringer, og da han et halvt år senere blev solgt, blev han ifølge FC Midtjylland den dyreste spiller, der nogensinde var solgt fra Superligaen.

Crystal Palace 
Sørloth kom til Crystal Palace på den sidste dag i transfervinduet i januar 2018 fra FC Midtjylland. Prisen har ifølge Tipsbladet været 75 millioner kroner i sikre penge og potentielt 135 millioner kroner efter bonusser.

Hæder

Individuelt 
Månedens Superligaspiller, september 2017

Referencer

Eksterne henvisninger 
 
 Alexander Sørloth  på glimt.no

Fodboldspillere fra Norge
Fodboldspillere fra Rosenborg BK
Fodboldspillere fra FK Bodø/Glimt
Fodboldspillere fra FC Groningen
Fodboldspillere fra FC Midtjylland
Fodboldspillere fra Crystal Palace F.C.
Orrefors Kosta Boda AB

Orrefors Kosta Boda AB er en svensk glasbrukskoncern, der etableredes i 1990 af de syv glasbruk: Kosta glasbruk, Åfors glasbruk, Boda glasbruk, Orrefors glasbruk, SEA glasbruk i Kosta, Sandviks glasbruk i Hovmantorp og Johansfors glasbruk. Koncernen solgtes i 1997 till Royal Scandinavia og havde 1.068 ansatte i 1998.

Produktionen på Johansfors glasbruk solgtes i 1994 til de ansatte ved glasbruket, Boda glasbruk blev nedlagt i 2003 og Sandviks glasbruk 2004. Koncernen er siden 2005 en del af New Wave Group AB. Fremstillingen i Orrefors og Åfors blev nedlagt i juni 2013.

Alle koncernens glasbruk lå i Glasriget i Småland. Brukene har en lang historie men er i dag moderne, ISO-certificerede arbejdspladser med omkring 250 ansatte.

Orrefors Kosta Boda fremstiller og sæljer brugs- og kunstglas under varemærkerne Orrefors, Kosta Boda og Sea. Produkterne er formgivet af mere end tyve formgivere, der er tilknyttet virksomheden. I sortimentet indgår service- och barglas, vaser, skåle og lamper samt kunstglas. Formgivningsprocessen er nært knyttet til både fremstillingen og markedet, et særkende for den svenske glasindustri.

Varemærker 

Fremstillingssted og varemærke har ikke været koblet til hinanden siden 2005. I dag fremstilles Kosta Boda kunstglas og Orrefors serviceglas hovedsageligt i Kosta og udenlands.

Helejede datterselskaber 

 Glasma AB i Emmaboda fremstiller råvarer til glasfremstilling.
 Orrefors Kosta Boda Inc., salgsselskab i USA

Referencer

Eksterne henvisninger 

 Orrefors
 Kosta Boda
 Om Kosta-Boda glasbruket 

Glasværker i Glasriget
Glasværker i Sverige
Friedrich Wilhelm Lübke Kog

Friedrich Wilhelm Lübke-Kog (dansk) eller Friedrich-Wilhelm-Lübke-Koog (tysk) er en by og kommune i det nordlige Tyskland under Kreis Nordfriesland i det nordvestlige Sydslesvig i delstaten Slesvig-Holsten.

Kommunen er lokaliseret i og navngivet efter kogen, der blev færdiggjort i 1954 og navngivet efter Slesvig-Holstens tidligere ministerpræsident Friedrich-Wilhem Lübke, der døde samme år. Kogen blev i efterkrigstiden boområde for mange fordrevne fra de tidligere tyske østområder.

Kommunen samarbejder på administrativt plan med andre kommuner i Sydtønder kommunefællesskab (Amt Südtondern).

Eksterne henvisninger 

Byer i Kreis Nordfriesland
Byer i Slesvig-Holsten
EB/Streymur/Skála

EB/Streymur/Skála er en fodboldklub for kvinder, der spiller i Færøernes bedste kvinderække, Betrideildin kvinnur. Klubben blev etableret i 2013 som et resultat af en sammenlægning mellem EB/Streymur og Skála ÍF. Herrernes klubber er dog fortsat hver for sig. Holdet vandt pokalturneringen i 2017, da de vandt finalen 3-2 mod HB Tórshavn. Senere samme år, den 7. oktober 2017, vandt holdet det færøske mesterskab i kvindernes fodbold. Det var første gang i det 21. århundrede, at et andet hold end KÍ Klaksvík, vandt FM.

Truppen
Pr. 4. maj 2020.

Hæder
Betrideildin kvinnur
Vindere: 2017, 2018
Toere: 2013, 2014, 2015, 2016

Steypakappingin kvinnur (Færøernes Pokalturnering kvinder)
Vindere: 2017, 2018
Toere: 2015

Trænere 
 Poul G. Olsen (2013–2015)
  Erik Ernesto Nielsen (2016–)

Referencer 

Fodboldklubber i Færøerne
Kvindefodboldklubber
Djupdal Station

Djupdal Station (Djupdal stasjon) var en jernbanestation på Numedalsbanen, der lå ved Djupdal i Rollag kommune i Norge.

Stationen åbnede for ekspedition af tog, passagerer og gods 20. november 1927, da banen blev taget i brug. Stationen blev nedgraderet til holdeplads med kun ekspedition af passagerer og gods 15. maj 1929 men blev opgraderet til station igen fra 13. november 1932 til 5. september 1938. Den blev nedgraderet til ubemandet trinbræt 26. maj 1968. Persontrafikken på banen blev indstillet 1. januar 1989, hvorved stationen blev nedlagt.

Stationsbygningen er en ombygget barak fra anlæggelsen af banen.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1927
Ophørt i 1989
Flesberg Station

Flesberg Station (Flesberg stasjon) var en jernbanestation på Numedalsbanen, der lå i byområdet Flesberg i Flesberg kommune i Norge.

Stationen åbnede som holdeplads med ekspedition af passagerer og gods 20. november 1927, da banen blev taget i brug. Den blev opgraderet til station med ekspedition af tog, passagerer og gods 15. maj 1929. Persontrafikken på banen blev indstillet 1. januar 1989. I dag (2017) fungerer stationen som tømmerterminal.

Stationsbygningen er en ombygget flytbar arbejdsbarak fra anlægsperioden, der er tegnet af Gudmund Hoel ved NSB Arkitektkontor.

Litteratur

Eksterne henvisninger

Noter 

Stationer på Numedalsbanen
Nedlagte jernbanestationer i Norge
Etableret i 1927
Ophørt i 1989
Fløtterud Station

Fløtterud Station (Fløtterud holdeplass) var en jernbanestation på Numedalsbanen, der lå ved Fløtterud i Flesberg kommune i Norge.

Stationen blev åbnet som trinbræt 17. februar 1930. Persontrafikken på banen blev indstillet 1. januar 1989, hvorved stationen blev nedlagt.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1930
Ophørt i 1989
Entropi (flertydig)

Entropi er udtryk for den samlede uorden eller tilfældighed i et system, se Entropi.

Entropi kan herudover have følgende betydninger:

 Entropi (informationsteori)
 Entropi (fysik)
 Entropi (økologi)
Cecilie Vester

Cecilie Buk Vester (født 30. april 1990) er en dansk stregspiller, der spiller for København Håndbold. Hun har tidligere spillet for bl.a Nykøbing Falster Håndboldklub og SK Aarhus.

Referencer 
 Spillerprofil hos DHDb
 Spillerprofil hos KBHbold.dk 

Håndboldspillere fra København Håndbold
Håndboldspillere fra Danmark
Vasif Adygezalov

Vasif Zulfugar ogly Adygezalov ( , , ; født 28. juli 1935 i Baku, Aserbajdsjanske SSR, død 15. september 2006 samme sted) var en sovjetisk/aserbajdsjansk komponist og lærer.

Adygezalov studerede komposition på musikkonservatoriet i Aserbajdsjan hos Kara Karajev. Han hører sammen med denne til Aserbajdsjans fremmeste og vigtige komponister. Han har skrevet 4 symfonier, orkesterværker, koncerter, oratorier, filmmusik og operaer etc. Adygezalov var lærer i komposition på musikkonservatoriet i Aserbajdsjan i sin senere karriere.

Udvalgte værker 

 Symfoni nr. 1 (1958) - for orkester
 Symfoni nr. 2 (1970) - for orkester
 Symfoni nr. 3 (1973) - for orkester 
 Symfoni nr. 4 "Segah" (1998) - for orkester
 4 Klaverkoncerter (1961, 1964, 1985, 1994) - for klaver og orkester
 "Landet af ild" (1987) - oratorium 
 "Garabagh Shikastasi" (1989) - oratorium
 "De døde" (1963) - opera

Eksterne henvisninger 
 Om Vasif Adygezalov på www.musicweb-international.com

Komponister fra Aserbajdsjan
Komponister fra Rusland
Komponister fra Sovjetunionen
Lærere
Personer fra Baku
Denis Vavro

Denis Vavro (født 10. april 1996) er en slovakisk fodboldspiller, der spiller for den danske superligaklub F.C. København. Han har tidligere spillet for den slovakiske klub Žilina og den italienske Serie A-klub S.S. Lazio og SD Huesca.

Klubkarriere

MŠK Žilina 
Vavro fik debut for MŠK Žilina mod FK AS Trenčín den 20. april 2013.

Han blev med Zilina vinder af den slovakiske liga i 2016-17.

F.C. København 
Den 26. august 2017 underskrev Denis Vavro en fem-årig kontrakt med F.C København efter at klubbens midterstopper Erik Johansson kort forinden var blevet langtidsskadet.

Denis Vavro opnåede 85 kampe for FCK, inden han i sommeren blev solgt til den italienske Serie A-klub SS Lazio

SS Lazio 
Vavro debuterede for SS Lazio den 25. august 2019, da han blev skiftet ind i en kamp mod Sampdoria. I sæsonen 2019/20 blev han noteret for 11 kampe, men blot en enkelt kamp i startopstillingen. 

Han blev herefter lejet ud til den spanske La Liga-klub SD Huesca i foråret 2021, hvor han opnåede 11 kampe inden lejeaftalen udløb. Efter hjemkomsten til Lazio fik Vavro en enkelt kamp for Lazio i 2021. 

Den 24. januar 2022 blev det offentliggjort, at Lazio og FCK havde indgået en lejeaftale frem til sommeren 2022 med en købsoption.

F.C. København anden periode
Vavro begyndte sit andet ophold i FCK på en lejeaftale i forårssæsonen 2022, hvor han spillede fast for klubben og blev dansk mester. 

I sommeren 2022 udnyttede FCK købsoptionen, og indgik en aftale med Vavro frem til udgangen af 2026.

Landsholdskarriere 
Vavro blev indkaldt til to venskabskampe for Slovakiets landshold i en uofficielt turnering, der blev afviklet i Abu Dhabi, UAE, i januar 2017 mod Uganda og Sverige. Han fik debut mod Uganda, hvor han spillede hele kampen og scorede i kampens 57. minut, ligesom han fik fuld spilletid i 0-6 nederlaget til Sverige.

Referencer

Eksterne henvisninger 
 Spillerprofil  på fck.dk
 

Fodboldspillere fra Slovakiet
Deltagere ved det europæiske mesterskab i fodbold 2020
Forsvarsspillere (fodbold)
Fodboldspillere fra MŠK Žilina
Fodboldspillere fra FC København
Fodboldspillere fra SS Lazio
Kommandoraid

Kommandoraid er en militær taktik eller operationel krigsmission, som har et bestemt formål. Det er normalt ikke beregnet til at opfange og holde terræn, men i stedet afslutte med raidstyrken, der hurtigt går tilbage til en tidligere forsvaret position, før fjendens styrker kan reagere på en koordineret måde, eller formulere et modangreb. En raiding gruppe kan bestå af specialstyrker specielt uddannet i denne taktik, såsom kommandoer eller som en særlig mission tildelt nogle almindelige tropper. Kommandoraids er ofte en standardtaktik i irregulær krigsførelse.

Formålet med et angreb kan omfatte:

at demoralisere, forvirre eller udslette fjenden, at ransage eller plyndre
at ødelægge bestemte varer eller anlæg af militær eller økonomisk værdi
at befri krigsfanger
at indfange fjendens soldater til forhør
at dræbe eller fange specifikke nøglepersoner
at samle efterretning

Militærtaktik
Billie Piper

Billie Paul Piper (født 22. september 1982 i Swindon i England) er en britisk skuespiller og popsanger. Hun begyndte som popsanger i tenagerårene og var kendt for at have giftet sig med DJ-en Chris Evans. Hun er i dag mest kendt for rollen som Rose Tyler i tv-serien Doctor Who, som hun spillede fra 2005 til 2006, hun deltog sammen med David Tennant i 2013 i 50 års jubilæum episoden af serien.
Desuden spille hun hovedrollen i Secret Diary of a Call Girl og som Frankenstein-monsterets brud i tv-serien Penny Dreadful.

Diskografi 
 1999 – Honey to the B
 2000 – Walk of Life
 2005 – The Best of Billie

Kilder

Eksterne henvisninger 
 

Skuespillere fra England
Musikere fra Storbritannien
Briter i 1900-tallet
Briter i 2000-tallet
Kommunalvalget i Aarhus Kommune 2009

Den 18. november 2009 blev afholdt kommunalvalg i Danmark, og dermed i Aarhus Kommune. 

Der var opstillet 206 kandidater fra 17 partier, af dem skulle vælges 31 til den nye kommunalbestyrelse. Resultatet blev således, at syv af partierne blev repræsenteret. Venstre mistede seks mandater og Radikale Venstre ét mandat, mens Socialistisk Folkeparti vandt tre mandater, Konservative Folkeparti to, Dansk Folkeparti og Socialdemokratiet hver ét mandat, mens Enhedslisten bevarede sit mandat. Fordelingen mellem rød og blå blok kom til at hedde 21 mandater til rød blok (A - 14, B - 1, F - 5, Ø - 1) mod 10 til blå (V - 5, C - 3, O - 2). Dermed kunne socialdemokraternes spidskandidat, Nicolai Wammen, fortsætte som borgmester. Han var samtidig den kandidat, der opnåede det klart højeste stemmetal og i øvrigt også landets højeste personlige stemmetal ved kommunalvalget i 2009.

Stemmeprocenten lå på 63,70 % for kommunen, hvilket betød at 155.178 af de 243.776 mulige stemmer blev afgivet.

Valgte byrådsmedlemmer 
De valgte er listet efter hvilket mandat de fik tildelt efter den d'hondtske metode.

Opstillede partier 
Stemmefordelingen på listerne var som følger:

Referencer 

Kommunal- og regionsrådsvalg 2009
Flodvibe

Flodvibe (Vanellus duvaucelii) er en brokfugl, der lever i det sydlige Asien.

Noter 
  Avibase - the world bird database 

Viber
Fugle fra Sydasien
Fugle fra Sydøstasien
Hvidbrystet rørhøne

Hvidbrystet rørhøne (Amaurornis phoenicurus) er en tranefugl, der lever i det sydlige og østlige Asien.

Noter 
  Avibase - the world bird database

Vandhøns
Fugle fra Østasien
Fugle fra Sydasien
Fugle fra Sydøstasien
Hortaleza

Hortaleza er det 16. af de 21 distrikter i Spaniens hovedstad, Madrid. Distriktets areal er 27,4 km², og det har mere end 161.000 indbyggere.

Fodboldholdet Real Madrids formand, Florentino Pérez, er blandt andre født i Hortaleza.

Eksterne henvisninger 

Madrid
Bydistrikter
Den kinesisk-sovjetiske grænsekonflikt

Den kinesisk-sovjetiske grænsekonflikt var en militær konflikt imellem Folkerepublikken Kina og Sovjetunionen. Konflikten varede syv måneder, dog uden at der officielt blev udsendt krigserklæringer. Konflikten markerede højdepunktet i det kinesisk-sovjetiske brud i 1969. Selvom de militære sammenstød ophørte i 1969, blev de mere grundlæggende uoverensstemmelser først løst ved den kinesisk-sovjetiske grænseaftale i 1991.

Det alvorligste grænsesammenstød, som var nær ved at føre til krig imellem de to kommunistiske stater, fandt sted i marts 1969 i nærheden af øen Zhenbao i Ussuri-floden.

Kinas historie
Sovjetunionens historie
Sovjetiske krige
Nordsøimperiet

Nordsøimperiet var et dansk thalassokrati, der blev regeret af Knud den Store som konge over Danmark, Norge, England og dele af nutidens Sverige mellem 1016 og 1035. Det var dog kun i tidsrummet fra 1028 til 1035, at alle tre riger var under Knuds kontrol.

Som en historiker har forklaret det:
Da 1000-tallet begyndte sit fjerde årti, var Knud, sammen med den tysk-romerske kejser, den største hersker i den latinske kristenhed... han var herre over fire vigtige riger og overherre over andre kongeriger. Selvom Knud teknisk blev regnet som konge, så var hans position blandt samtidige monarker i sandhed kejserlig. Tilsyneladende holdt han to store regioners skæbner i sin hånd; De Britiske Øer og Skandinavien. Hans flåde kontrollerede praktisk talt to vigtige have; Nordsøen og Østersøen. Han havde bygget et imperium.

Nordsøimperiet er den største udbredelse Danmarks besiddelser nogensinde har haft. Knud den Store var søn af Svend Tveskæg, der havde underlagt sig Norge og som havde erobret England og var konge der 1013-14. Ved faderens død forsvandt kontrollen over England, men Knud generobrede landet og i 1028 lykkedes det tillige Knud igen at lægge Norge ind under den danske konges kontrol. Ved Knuds død gik imperiet i opløsning, og Harald Harefod overtog regeringsmagten i England, mens Hardeknud sikrede sig kongemagten i Danmark efter faderens død.

Se også 
 Vikingernes ekspansion

Referencer 

Forhenværende europæiske lande
Etableret i 1016
Ophørt i 1035
Kristiansund BK

Kristiansund BK er en norsk fodboldklub fra Kristiansund. De spiller fortiden i .
Klubben blev etableret i 2003 fra de to rivaliserende klubber i Kristiansund Kristiansund FK og Clausenengen FK valgte at etablere et nyt elite hold.

Eksterne links 
Klubbens officielle hjemmeside

Fodnoter 

Etableret i 2003
Fodboldklubber i Norge
Kristiansund
Maria af Rumænien (1870-1874)

Prinsesse Maria af Rumænien (8. september 1870 – 9. april 1874) var en rumænsk prinsesse. Hun var det eneste barn af Kong Carol 1. og Dronning Elisabeth af Rumænien.

Prinsesse Marias tidlige død som 4-årig af skarlagensfeber var en belastning for forældrenes forhold, og Dronning Elisabeth kom sig aldrig helt over smerten ved tabet af sit eneste barn.

Biografi 

Prinsesse Maria blev født den 8. september  1870 i Cotroceni-paladset i Bukarest i Rumænien som det eneste barn af den daværende fyrst Carol 1. af Rumænien i hans ægteskab med Prinsesse Elisabeth af Wied. Hun var den første rumænske prinsesse fra Huset Hohenzollern. Hun blev døbt i den rumænsk-ortodokse tro en måned senere af metropolit Calinic Miclescu i Cotroceni-klosteret (beliggende nær det nuværende Cotroceni-palads) i Bukarest I familien blev den lille prinsesse kaldet Mariechen (muligvis foranlediget af forældrenes tyske oprindelse) eller Itty (afledt af little). Alle, der kendte Prinsesse Maria, beskrev hende som et smukt og kært lille barn, da det blev fortalt om hende, at hun så på kort og for sjov identificerede forskellige lande i en alder af kun to et halvt år. Det fortælles endvidere, at prinsesse Maria før hun døde fortalte sin mor, at hun en dag gerne ville ride på en stjerne.

Prinsesse Maria havde ikke udsigt til at arve sin fars trone, da den rumænske forfatning af 1866 begrænsede tronfølgen til mænd.

I 1873 rejste Prinsesse Maria med sine forældre til Tyskland, hvor hun blev introduceret til sine fyrstelige slægtninge, der var begejstrede for søde og kære barn. Men Maria savnede altid hjemmet og bad om at vende tilbage til Bukarest.

Den 5. april  1874 blev prinsesse Maria syg af skarlagensfeber under en epidemi, der hærgede i hovedstaden. Hun blev straks transporteret til Peleș Slot i de Transsylvanske Alper, hvor hun døde den 9. april  1874. Hun blev begravet i kirken i Cotroceni Slot. Efter hendes mors død i 1916 blev hendes kiste flyttet til katedralen i Curtea de Argeș, hvor hendes forældre også ligger begravet.

Anetavle

Se også 
 Kongeriget Rumænien
 Huset Hohenzollern

Referencer

Litteratur

Eksterne henvisninger 

 Prinsesse Maria på Den rumænske kongefamilies officielle hjemmeside 

Huset Hohenzollern
Kongelige fra Rumænien
Prinsesser
Nitelva

Nitelva er en elv som har sit udspring ved Grua hvor den falder  ned til Harestuvatnet i den sydlige del af Lunner kommune i Viken fylke i Norge. Floden løber herfra roligt sydover og ender i Svellet i nordenden af søen Øyeren. Den har da tilbagelagt en strækning på ca. 37 km, og har haft et fald på ca. 30 meter. Elven tilhører Oslomarkavassdragene og har et afvandingsområde på 486 km², hele vassdraget med bifloden Leira medregnet har et afvandingsområde 1183 km².

Den nordlige del af Nitelva løber gennem Hakadal og kaldes der Hakadalselva.Strækningen mod  Øyeren begynder med brusende stryg og går over i en bred, rolig og meandrerende flod gennem Nittedal. De sidste kilometer danner elven grænsen  mellem Skedsmo og Rælingen kommuner, først som en miljøskabende del af Lillestrøm by og Øvre Rælingen med turveje på begge bredder, så forbi et industrialiseret område før den ender i et floddelta ved nordenden af Øyeren i Rælingen. Nitelva og dens bredder udgør et varieret og frodigt bælte gennem skovområder, landbrugslandskab og bebyggelse. 

Elven fik oprindelig navnet Nitja. Betydningen af dette navn er noget usikkert, men det kan have sammenhæng med ordet net, i betydningen fiskegarn. Det kan også komme fra verbet hnita, som betyr «at støde sammen» (f.eks. bølger som støder sammen). Elven dannede en vigtig del af livsgrundlaget for de tidligste bosættelser i området, og vassdraget har været  udnyttet til blandt andet isskæring, tømmerflådning og drift af møller, savværker og kraftværker. 

Elven er velegnet til sportsfiskeri. Op til Rotnesfossen findes de fleste af Norges ferskvandsfisk, og 21 arter er registrert. Blandt disse er gedde, sandart, aborre og karpefisk de almindeligste. Mod nord i vassdraget findes også en bestand af ørred. Langs elven kan man også opleve et indholdsrigt og varieret dyre-, fugle- og planteliv, og den har en vigtig økologisk funktion som leveområde og spredningskorridor for en række arter. Her kan man opleve både tæt granskov, frodig løvskov, moser, blomsterenge, rørskov og vandplanter. Af dyre- og fuglearter langs elven kan nævnes bæver, fiskehejre og rådyr. På grund af den biologiske mangfoldighed er Nitelva et fredet område, og i den nedre del af vassdraget er der oprettet to naturreservater: Sørumsneset og Nordre Øyeren naturreservat.

Kilder og henvisninger 

 Nitelva / Hakadalselva på nittedalsporten.no
 Nitelva på Store Norske Leksikon

Vandløb i Viken
The Glass Factory

The Glass Factory er et glasmuseum med tilhørende glasværk i landsbyen Boda glasbruk i Emmaboda kommune i Kalmar län i Småland i Sverige.

Historie 

I 2009 købte Emmaboda kommune glassamlinger og bruksarkiv fra Boda glasbruk, Åfors glasbruk og Kosta glasbruk af Orrefors Kosta Boda AB. Hensigten var at gøre glassamlingerne tilgængelige for offentligheden ved at opbygge et museum. Til det formål købtes alla brukslokaler i Boda glasbruk og 18. juni 2011 indviedes glasmuseet "The Glass Factory" i de renoverede bygninger. Socialdemokraternes partileder Håkan Juholt holdt indvielsestalen.

The Glass Factory har Sveriges mest omfattende kunstglassamling, der består af cirka 40 000 genstande fra forskellige glasbruk af omkring 50 kunstnere, der har arbejdet med glas fra 1700-tallet til i dag. Museets virksomhed inkluderer skiftende udstillinger, pædagogisk virksomhed for barn og unge samt en omfattende programvirksomhed med forelæsninger, happenings, glasshows, teaterforestillinger og workshops. Nogle af de kunstnere og formgivere, der er repræsenteret i museets samling er Edvin Ollers, Sven "X:et" Erixson, Vicke Lindstrand, Göran Wärff, Ann Wolff, Erik Höglund, Monica Backström, Signe Persson-Melin, Bertil Vallien, Ulrica Hydman-Vallien, Kjell Engman, Ludvig Löfgren og Åsa Jungnelius.

I tilslutning til udstillingerne findes en glashytta, hvor museets besøgende kan opleve glaspustningen. Derudover arrangeres events i hytten som glasshower, firmaevents og happenings. Samtidige nationale og internationale kunstnere og designere indbydes til at arbejde og eksperimentere med materialet. I projektet ”Boda AiR” vil The Glass Factory udvikle et pladsspecifikt nationalt og internationalt Artist in Residence-program for at fremme virksomheden indenfor kunstområdet i regionen, øge dets internationalisering og støtte udviklingen af Artist in Residence virksomheden i Sverige. Hyttan udlejes til enkelte udøvere, der allerede arbejder med glas, eller som vil prøve på at arbejde med glas.

Referencer 

Småland
Seværdigheder i Kalmar län
Bygninger, konstruktioner og anlæg i Kalmar län
Etableret i 2011